b'\n_START_ARTICLE_\nAmeri\xc5\xa1ki staroselci\n_START_PARAGRAPH_\nAm\xc3\xaari\xc5\xa1ki staros\xc3\xa9lci oziroma Indijanci (tudi Indij\xc3\xa1nci) je naziv za vsa ljudstva, ki so naseljevala Ameriko pred prihodom evropskih kolonizatorjev._NEWLINE_Ta skupni naziv zajema razli\xc4\x8dna ljudstva od arkti\xc4\x8dne Kanade in Aljaske do Ognjene zemlje v \xc4\x8cilu in Argentini. Indijanci se med seboj razlikujejo po jezikih, kulturi in fizionomiji. Ve\xc4\x8dina indijanskih skupnosti je bila organizirana v smislu lovskih plemen (Nambikwara in Ges iz Brazilije, \xc5\xa0o\xc5\xa1oni iz Kalifornije in Nevade). Nekateri so se ukvarjali z ribolovom (Indijanci Chinook iz dr\xc5\xbeave Washington; ali Alacaluf, Yahgan in Guato iz Ju\xc5\xbene Amerike). Med najbolj razvita indijanska ljudstva, ki so uspela dose\xc4\x8di visoko razviti civilizacijski standard, \xc5\xa1tejemo Olmeke, Tolteke, Maje in Azteke) iz Mehike in Inke iz Peruja. Danes so mnogi naseljeni po mestih in rezervatih, posebno v Kanadi, Zdru\xc5\xbeenih dr\xc5\xbeavah Amerike in v Braziliji.\n_START_SECTION_\nEtimologija izraza\n_START_PARAGRAPH_\nIzrazi indijanec se je prvi\xc4\x8d pojavil leta 1492 ob odkritju Amerike (Kri\xc5\xa1tof Kolumb). Izhaja iz besede Indija, saj so pomor\xc5\xa1\xc4\x8daki mislili, da so obpluli svet in pri\xc5\xa1li v Indijo. V Kanadi je izraz indijanec ve\xc4\x8dinoma nesprejemljiv in celo \xc5\xbealjiv, ve\xc4\x8dinoma se uporablja izraz \xc2\xa8prva ljudstva\xc2\xa8 (First People). Ta pokriva vsa ljudstva, ki so \xc5\xbeivela v Ameriki pred prihodom Evropejcev. Tudi v ZDA jih prebivalci uradno ne nazivajo ve\xc4\x8d z izrazom Indians temve\xc4\x8d Native Americans (ameri\xc5\xa1ki domorodci). Nazivi Redskins ali Peaux-Rouges, tj. Rde\xc4\x8deko\xc5\xbeci, so posmehljivi. \xc5\xbdivijo v "getih".'